Söng - og raddbeitingarnámskeið á Selfossi Leikfélag Selfoss býður upp á áhugavert söng - og raddbeitingarnámskeið sunnudaginn 24. nóvember . Kennari verður Kristjana Stefánsdóttir , djass-söngkona og söngkennari . Kristjana er aðjúnkt við LHÍ , ásamt því hefur hún unnið við raddþjálfun leikara bæði í Borgarleikhúsinu og Þjóðleikhúsinu . Einnig hefur hún aðstoðað tónlistarfólk í Idol , X-Factor , Eurovision o.fl . Kristjana styðst við Complete Vocal tæknina frá Catrine Sadolin , einum virtasta raddsérfræðingi í heimi . Námskeiðið verður með svokölluðu masterclass formi , þ.e. hægt verður að skrá sig sem virkan nemanda sem felur í sér að fara upp á svið og fá beina kennslu hjá Kristjönu . Einnig geta áhugasamir skráð sig sem áhorfendur í sal og fylgst með kennslu og fyrirlestrum . Námskeiðið verður sunnudaginn 24. nóvember kl. 10:00 – 17:30 . Pláss er fyrir 12 virka þátttakendur og ótakmarkaðan fjölda áhorfenda . Námskeiðsgjald fyrir þátttakendur er 10.000 kr. og 3.000 kr. fyrir áhorfendur í sal . Námskeiðsgjald fyrir félaga í Leikfélag Selfoss er 8.000 kr. sem þátttakendur en frítt sem áhorfendur í sal . Við hvetjum alla áhugasama að láta ekki þetta einstaka námskeið fram hjá sér fara . Skráning og nánari upplýsingar fara fram á netfangið leikfelagselfoss@gmail.com .